b'\n_START_ARTICLE_\nDan Zemlje\n_START_PARAGRAPH_\nDan Zemlje je letni dogodek, ki se praznuje 22. aprila, ko se odvijajo dogodki za osve\xc5\xa1\xc4\x8danje glede varovanja okolja na Zemlji. Praznovanje se je prvi\xc4\x8d organiziralo 1970. leta in ga zdaj koordinira globalna mre\xc5\xbea Dneva Zemlje. Dogodek vsakoletno praznujejo v ve\xc4\x8d kot 192 dr\xc5\xbeavah._NEWLINE_Leta 1969 je na Unescovi konferenci v San Franciscu, mirovni aktivist John McConnell predlagal dan spomina na Zemljo, ki bi se praznoval na prvi pomladni dan 21. marca 1970. Ta dan je bil kasneje potrdil Generalni sekretar OZN U Thant. Mesec dni kasneje je ameri\xc5\xa1ki senator Gaylord Nelson proglasil Dan Zemlje na 22. april 1970. Nelson je bil kasneje odlikovan s predsedni\xc5\xa1ko medaljo za svobodo. 22. aprila so dogodek praznovali ve\xc4\x8dinoma po Zdru\xc5\xbeenih dr\xc5\xbeavah, dokler ni Denis Hayes leta 1990 dogodek spromoviral na globalno raven v 141 dr\xc5\xbeavah. Veliko skupnosti praznuje Dan Zemlje ves teden, ko se zvrstijo dogodki, povezani z varovanjem okolja.'